بشير الجميل

**بشير الجميل** (بشير لچميّل) (10 نوفمبر 1947 - 14 سبتمبر 1982) هو سياسى لبنانى وقائد عسكرى و رئيس منتخب. انتخبوه فى 23 اغسطس 1982 ساعة ما البلد كان فيها الحرب الاهلية (1975 - 1990). اغتالوه فى 14 سبتمبر 1982 مع 26 من اعضاء الحزب لما انفجرت القنبله و هو يخطب فى زملاته اعضاء الكتايب. منفذ العمليه وواضع القنبله هو حبيب الشرتونى.

## بدايته
اتولد بشير الجميل فى الاشرفية فى لبنان، و كان الاصغر بين اخوانه الستة (اتولدين واربع بنات). , و كان أبوه هو بيار الجميل الذى أسس حزب الكتائب والتى أنضم ليها بشير سنة 62 حينما كان طالبا. و أمه هى السيدة جنفياف الجميل و التى شاركت فى تصميم اول علم لبناني، وخاله هو النائب موريس الجميل. و بشير له اخ اكبر منه هو امين الجميل الذى اصبح رئيس الجمهوريةمن بعده، واربعه اخوات ستات هن كلود وجاكلين والراهبة فى راهبات الصليب ارزة وماديس (مادلين) التى كان ليها دور فى حزب الكتائب وتوفت فى 25 فبراير 2010. و تعلم بشير فى مدرسة نوتردام الجمهور مرحلته الأبتدائيه ، و فى المرحله الثانويه كان فى المؤسسة الحديثة (الفنار) بعد كده دخل كلية القديس يوسف وتخرج منها فى سنة 1971 و هو معه شهادة فى المحاماة وشهادة تانيه فى العلوم السياسية سنة 1973. و فى سنة 1972 سافر الى أمريكا لحد يكمل دراسته وتقدم الى أكاديمية القانون الدولى فى دالاس، تكساس، و لا كن رجع الى لبنان مره تانيه وانضم لنقابة المحامين، وافتتح مكتب للمحاماه غرب بيروت فى شارع الحمرا و لاكن لما بدئت الحرب الاهلية قفل المكتب واتفرغ للعمل العسكري.

## خطفه
فى سنة 1970 قامت الميليشيات الفلسطينية بخطف بشير الجميل وحجزه عندهم حوالى 8 ساعات لم يطلقو سراحه الا بعد اتصالات قام بهاالسيد كمال جنبلاط، و ده الخطف ترك اثر كبيرا فى نفسية بشير الجميل و فى شخصيته بعد ذلك، و جعله يتعهد انه لن يترك فلسطينى واحد على أرض لبنان. كتب عن دى الحادثة انها كانت بسبب عثورهم على رأس بدون جسم فى سياره بشير، و لاكن مكتب الاعلام فى مؤسسة بشير كتب بيانا يقوم بالرد فيه على ده الكلام بانه تحريض متعمد وتشويه وان الذى حدث ان عناصر فلسطينية أوقفت بشير الجميل و معه اثنان من أصدقائه فى بلده الدكوانة القريبة من مخيم تل الزعتر ووجدتت فى المخزن الخلفى من سيارته خوذة فلسطينى و مش رأس كان قد أخذها من واحد من الأفراد الكحالة من معركة كوع الكحالة المشهورة اللى كانت مع الفلسطينيين قبلها بعدد من الشهور.

## اغتياله
left|thumb| بشير الجميل
فى يوم 14 سبتمبر 1982 الساعة 4.10 بعد الضهر انفجرت القنبلة اللى كانت محطوطه فوق السطوح فى بيت الكتايب و اتقتل بشير الجميل. بعد الحادثة كان فيه اشاعات فى البلد انه لسة عايش وفيه هيلوكوبتر خدته على المستشفى وانه سليم، و كان فيه اشاعات تانية ان اسرائيل خطفته. الدكتور قال انه مات على طول عشان المخ والعمود الفقرى اتقلعوا من مكانهم. بعد ما بشير اتوفى انتخبوا اخوه الكبير امين الجميل رئيس البلد. يمنى الجميل -بنته- قالت انها مش فاكرة باباها خالص بس مامتها صولانج الجميل حكتلها انها فى يوم اغتياله كانت مخبية المفاتيح بتاعته ومكنتش عايزاه ينزل من البيت. كان كل سنة عيلته بتحتفل بالذكرى بتاعته قبلها بيوم (13 سبتمبر) عشان 14 سبتمبر هو عيد الصليب. بس بطّلوا يعملوا كدة من الذكرى الواحد وعشرين ورجعوا الذكرى بتاعته فى اليوم اللى اتوفى فيه.

### التحقيق فى اغتيال بشير الجميل
لسة الملف فى ايد القضاء اللبنانى لحد دلوقتي. حبيب الشرتونى المتهم باغتياله اتهرب من السجن ساعتها بطريقة مثيرة للجدل ولحد دلوقتى مش معروف هو فين.

## مؤسسة بشير الجميل
مؤسسة بشير الجميل هيا مؤسسة اجتماعية وانسانية اسستها مرات بشير الجميل صولانج الجميل ورفاقه بعد 3 شهور من اغتياله وبالتحديد فى 10 نوفمبر 1982 فى اول عيد ميلاد له بعد اغتياله و كان الهدف هو تجسيد معتقدات البشير فى مؤسسة. المؤسسة بتضم كل المعلومات عن بشير الجميل وصوره وخطاباته والارشيف والمستندات اللى متعلقه بيه. والمؤسسة هتعمل متحف لبشير الجميل. والمؤسسة فتحت مستوصف فى يوليه 2006 وبأمن من خلاله الادوية والدكاترة للعيانين.

## عيلته
بشير الجميل كان متجوز 'صولانج توتنجى (صولانج الجميل).

اولادهم هم:
* **مايا** مواليد 12 يونيه 1978، تم اغتيالها فى 23 فبراير 1979 بتفجير لسياره والدها والتى كان من المفترض ان يستقلها هو لكن فى اليوم ده ماعملش و كانت معتاده على الركوب معه فقامت بالخروج مع مساعديه فتم أغتيالها معاهم فى نفس السياره و ذلك بانفجار امام وزاره الخارجية فى الأشرفيه وهم الياس لحود ، نعمة الله غانم وطونى واكيم ).
* **يمنى** مواليد 1980
* نديم الجميل مواليد 1 مايو 1982

## تخليد ذكراه

### شارع بشير الجميل

فى اغسطس 2007 بلدية بيروت اعلنت انها هتسمى الطريق اللى بين مستشفى اوتيل ديو لغاية مدرسة الحكمة فى الاشرفية. القرار دة لقى ترحيب جامد من سكان المنطقة وقالوا انها جت متاخره اوي. فيه اللى شايف ان دة كان بسبب الاحتلال السورى للبنان والقمع اللى كانت بتعمله الاجهزة الامنية ضد المسيحيين، مسعود الاشقر صاحب بشير الجميل اتاثر بالقرار دة وقال انه كافح عشان يتسمى شارع باسمه فى الاشرفية ومكنش بيحصل حاجة، وبيستغرب اشمعنى دلوقتى القرار دة اتوافق عليه، رئيس بلدية بيروت عبد المنعم العريس بيقول ان السبب مكنش سياسى بس عشان تفادى مشاكل مع عيلة اللى هيتشال اسمه من الشارع؛ عشان الشارع كان باسم الفرد نقاش قبل توسيعه بس بعد ما اتوسع وبقى طريق عام اتشال اسمه. بس المسئول الاعلامى فى مؤسسة بشير الجميل جو توتنجى قال ان بلدية بيروت خدت القرار سنة 1983 انها تسمى نفس الشارع باسم بشير الجميل والموضوع اتحول للمحافظ اللى حوله لوزير الداخلية ومن ساعتها الموضوع نام، وقال كمان ان عيلة الجميل اثارت الموضوع تانى سنة 1997 ومكنش فيه رد وان كان فيه طلبات بتتبعت بقالها 7 سنين قبل ما القرار يتعمل.

### نصب تذكارى

اتشيد نصب تذكارى للرئيس السابق بشير الجميل سنة 1983فى الحى المسيحى منطقة الاشرفية فى ساحة ساسين. عملوه مجموعة مصممين من جامعة الالبا (آنجا، شلهوب، مانجى وغيرهم) والنصب كان شبه اعمال Warhol اللى مش كلاسيكية.

### مستوصف بشير الجميل

بعد حرب تموز 2006 عيلة بشير الجميل عملوا مستوصف باسم بشير الجميل فى منطقة الاشرفية.

### فيلم فالس مع البشير

فيلم اسرائيلى كارتون وثايقي، الفيلم بالرغم من انه بيشيل اسم بشير الجميل بس الفيلم مش عنه، الفيلم من انتاج 2008 واتمنع عرضه فى لبنان عشان المقاطعة الثقافية اللى فى لبنان واللى بسبب تهييج الاحزاب المتطرفة للرأى العام.
## مصادر

75px|center

## شوف كمان
عيلة الجميل

## المصادر

تصنيف:عيلة الجميل
تصنيف:رؤساء لبنان
تصنيف:عسكريين لبنانيين
تصنيف:سياسيين لبنانيين
تصنيف:مسيحيين لبنانيين
تصنيف:حكام لبنان
تصنيف:خونة لأوطانهم
تصنيف:صهاينه